49. schôdza NR SR - 15.deň - A. dopoludnia
Dátum: 2026-05-06
Poslanec: Pročko, Jozef 
Druh vystúpenia: Vystúpenie v rozprave

Milé kolegyne, milí kolegovia, pred asi 20 minútami som hovoril, že pani Kosová vystupovala teoreticky a prax je iná a práve teraz chcem povedať pragmaticky ako jeden kolega z opozície, že toto je žena, ktorá naozaj túto problematiku má v malíčku a toto je žena, ktorá naozaj prináša uznesenie, ktoré pomôže Slovensku, pretože naozaj sociálne skupiny ľudí, ktoré potrebujú pomoc, sú pre Slovensko veľmi dôležité, keď budú mať sociálne zázemie, keď budú vzdelaní. Prečo som sa prihlásil? Pretože ako učiteľ som sa stretol s tým, že sa naozaj segreguje. Najprv chcem povedať ľuďom, ktorí to pozerajú, čo to je segregácia v tomto ponímaní, čo teraz prinášame? A je to cielené oddeľovanie ľudí či skupín ľudí podľa určitých sociálnych znakov s cieľom zamedziť vzájomným kontaktom medzi takto oddelenými ľuďmi, skupinami ľudí. Je to dôležité, aby som to povedal, aby to ponímali, pretože veľmi veľa ľudí sa stretáva s cudzími výrazmi a nerozumie im. Je to naozaj oddeľovanie ľudí, teraz teraz žiakov. A ja som sa stretol s týmto ako učiteľ sám. Učiteľský Skupinami ľudí. Je to dôležité, aby som to povedal, aby, aby to poňímali, pretože veľmi veľa ľudí sa stretáva s cudzími výrazmi a nerozumie im. Je to naozaj oddeľovanie ľudí, teraz teraz žiakov. A ja som sa stretol s týmto ako učiteľ sám. Učil som na základnej škole, kde som učil dve triedy, v ktorých boli deti zo sociálne odkázaných rodín a deti, ktoré neboli vedomostne na takej výške ako niektoré deti a pani riaditeľka možno aj s dobrým úmyslom takto selektovala tie deti. Deti, ktoré boli vedomostne zdatnejšie, ktorým učenie nerobilo taký veľký problém, dala do dvoch tried a tie slabšie deti dala do tých druhých tried. Ja, keď som učil, tak som napríklad nemal horšiu známku ako dvojku. A ja, keď som preberal tých žiakov, tak tam boli štvorkári, päťkári. A tí štvorkári, päťkári zrazu mali dvojky. A moja kolegyňa, ktorá to učila predtým, to nevedela pochopiť, ale ja som ich učil špeciálne. Napríklad som učil tak, že sme učili 20 minút a 15 minút som ich zobral vonku a opakovali sme hrou. A tie deti, ktoré boli podľa učiteľov slabšie vedomosťami, tak zrazu tie vedomosti získavali. A ja hovorím, že tá segregácia nepomohla. A prečo? Celé naše hnutie toto uznesenie podporí, pretože je veľmi dôležité, aby sme deti vychovávali rovnako a absolútne spravodlivo, aby sme naše deti vychovávali v tom, že toto je rovné a toto, čo ty nezvládaš, ti možno ten vedľa teba sediaci žiak pomôže. Ale tu je jedna veľmi dôležitá vec, že v tomto uznesení treba povedať aj to, že veľmi to záleží od tej osobnosti toho učiteľa. Lebo, keď vás učí učiteľ, ktorý vám na tabuľu nakreslí alebo napíše učivo, otočí sa, odíde, sadne si a povie: „Odpíšte si to z tabule,“ a celý čas pozerá do mobilného telefónu prípadne a nie je ani v triede, tak to je zlé. Aj túto segregáciu robia len a len ľudia. Nikto iný. A to, čo už povedala pani Kosová predtým, že naši koaliční poslanci, kolegovia, k tomuto nemajú absolútne žiadnu tému a pán Mierna označuje Rómov za ľudí, ktorí nechcú pracovať, tak to nie je pravda. Ja sám som zamestnával a zamestnávam Rómov a viem, že sú veľmi šikovní a len im treba dať príležitosť. Aj tam sú rôzne problémy a stretol som sa aj s naozaj s problémami pri zamestnávaní, ale to je všade. To nie je o tom, či je niekto biely, čierny, zelený, oranžový, či je Indián, či je Vietnamec, ale je to o človeku. A tuná deti z tých osád, ktoré prichádzajú do škôl, tak naozaj to rodinné zázemie je veľmi špecifické, veľmi zlé a počas toho, ako som robil a robím v neziskových organizáciách, hlavne naša nezisková organizácia, aj či už nadácia Markíza, sme chodili do tých rómskych osád a kto ste neboli v rómskej osade, tak neviete, o čom hovorím. Tí ľudia žijú v katastrofálnych podmienkach. Tie deti nemajú základné hodnoty, ako je hygiena, sociálne správanie, naozaj tie deti v zime chodia bosé po ceste a toalety sú tam všade dookola. A z takýchto osád prichádzajú tie deti do tej školy, tie deti tí riaditelia dávajú radšej do... segregujú ich, oddelia ich, dajú ich do nejakej triedy, v ktorej sú a tie deti v tých podmienkach, v akých vyrastajú, tak v takých podmienkach sú a nechcem hovoriť konkrétne, že v tých istých, ale sú v takých podmienkach. Napríklad ja, keď som robil tábory pre deti, tak prišlo nám dieťa alebo deti, ktoré nemali žiadne základné sociálne hygienické návyky, nič. Ale potom týždeň po tých troch týždňoch zrazu tie deti vedeli prijímať tieto veci a úplne inak sa správali. Je smutné, že sa potom vrátili do toho istého prostredia, z ktorého vyrastali, ale s tou segregáciou súvisí aj to, že naozaj pani Kosová to povedala, že strašne veľa peňazí ide. A ako môže Daško dať vlastnej žene 750 000 €, ktoré majú ísť pre tieto rómske deti? Jak je to možné? Povedzte mi. No je to možné. Je to o človeku, ktorý zrazu chytil mamon a chce tie peniaze. Čiže obrovské peniaze idú do rómskej problematiky, prípadne nechcem povedať problematiky, ale je to problém, lebo naozaj tie osady sú problém, ale tie peniaze sa takýmto spôsobom strácajú. Tie peniaze sa takýmto spôsobom rozdeľujú. Namiesto toho, aby išli do tej osady, tak, poviem vám konkrétny príklad, sa urobí, že propagácia a na tú propagáciu sa dajú milióny € a do tých osád sa dávajú propagačné materiály, aby si tí ľudia v tých osadách čítali propagačné materiály. To je také choré, to je strašné. To je strašné. A kto na tom zarába? No tí, čo tie peniaze rozdeľujú a tí, čo tie peniaze majú dávať na konkrétne účely. Prihlásil som sa preto, lebo naozaj som sa aj ja stretol so segregáciou na škole, ale zase musím povedať, že nebolo to také strašné, lebo tá pani riaditeľka to možno spravila preto, aby tie deti ostatné, alebo nechcem ju obhajovať, ale aby tie ostatné deti boli vedomostne tie triedy, ktoré boli na tom vedomostne lepšie. Aby boli rýchlejšie. Ale ona to urobila možno s dobrým úmyslom, ale ten úmysel by bol lepší, keby tie naozaj deti rozdelila a tí učitelia, čo učia na tých školách, sa trošku lepšie správali, prípadne lepšie motivovali tie deti na tých školách. Toto uznesenie podporím a tak, ako som povedal, že pani Kosová hovorila o teórii pri športe. Vy ste športovali niekedy niečo? Ste robili nejaký šport? Športový, výborne, lebo napríklad športovec od nás Gábor Grendel hrá šach. Je vynikajúci. Naozaj, ako naozaj on aj behá, aby bol fyzicky pripravený. Trošku som to odľahčil, ale teraz naozaj chcem povedať, že toto uznesenie je vynikajúce, výborné. My ho podporíme a pani Kosová je v tomto naozaj. Musím pochváliť teda aj našich pačivale, romale, Polák, Bužo a Aneška, ktorí takisto bojujú za to, aby Rómovia na Slovensku mali to, čo má každé, aby teda rómske deti mali to, čo majú ostatné deti. Ďakujem veľmi pekne. Na vaše vystúpenie tri faktické poznámky. Prvá